Jüri Mõis

Jüri Mõis (sündinud 25. oktoobril 1956 Pärnus) on Eesti ettevõtja ja poliitik. Ta oli 1999. aastal Eesti siseminister, ja 4. novembrist 1999 kuni 31. maini 2001 Tallinna linnapea ja üks Hansapanga asutajaist.

Haridus
1980. aastal lõpetas ta Tallinna Polütehnilise Instituudi majandusteaduskonna ökonomistina.

Äritegevus
Jüri Mõis oli koos Rain Lõhmuse, Hannes Tamjärve, Tõnu Laagi, Rein Kaarepere, Olari Taali, Andres Saame, Heldur Meeritsa ja Toomas Sildmäega üks Hansapanga asutajad. Lisaks Hansapanga rajamisele on Mõis seotud mitme tuulepargi rajamisega.

2020. aastal ostis Jüri Mõisa ja Rasmus Kurmi ettevõte Framm Lasbet Tootmise, millega sai Frammist Eesti suurim betooni ja betoontooteid tootev ettevõte.Jüri Mõisa vedamisel sündis Eesti suurim betoonitööstus. Postomees/Majandus24, 08.03.2020.

Poliitiline tegevus
Jüri Mõis on olnud siseminister Mart Laari teises valitsuses (25. märts – 5. november 1999) ja Tallinna linnapea (6. november 1999 – 31. mai 2001). Tema ametiajal Tallinna linnapeana erastati 100% munitsipaalomanduses olnud Tallinna VesiMõis: Tallinna Vee erastamine oli minu väljapaistev saavutus. 

2003. aastani kuulus Mõis Isamaaliitu.Isamaaliit arvas Jüri Mõisa välja, Eesti Päevaleht, 24.01.2003

2017. aasta kohaliku omavalitsuse volikogude valimistel kandideeris ta Savisaare valimisliidu ja Tegusa Tallinna nimekirjasSavisaare valimisliit ja Tegus Tallinn avalikustas esinumbrid, ERR, 4. september 2017 ning sai 379 häält.https://kov2017.valimised.ee/valimistulemus-vald.html#0784-1

Vaateid
Jüri Mõis on aastate vältel sageli esinenud seisukohtadega, mis on tekitanud ajakirjanduses ja ühiskonnas tugevaid emotsionaalseid reaktsioone."TOP 10: Lapsesuu Jüri Mõisa parimad terad läbi aegade" Delfi, 21. aprill 2012

Nii on ta avaldanud arvamust, et tulevikus koondub kogu Eesti majandus Tallinna ja muu Eesti kängub.Jüri Mõis: Lõuna-Eesti kängub paratamatult, 10.08.2006

Tartu on tema hinnangul "kunstlikult üles haibitud linn" ja elumajad väljaspool Tallinna on "investeerimisvead"."Mõis: immigrantideta hakkama ei saa" Postimees, 16.06.2012

Tallinnas on Mõis võtnud sõna ühistranspordi vastu, pooldades trollide kaotamist"Mõis propageerib Tallinna ühistranspordi erastamist" Baltic News Service/EPL, 15. detsember 1999Kaido Tiits "Mõis pühib trollid tänavalt" Õhtuleht, 22. detsember 1999"Jüri Mõis nimetas trammi lõbustusvahendiks" Postimees, 24.09.2010Toivo Tänavsuu "Jüri Mõisa häirib tõsiselt politseiriigi tekkimine" Eesti Ekspress, 29. märts 2012: "Ühistransport peab muidugi olema, et saaks sõita 10–16-aastased lapsed, puuetega inimesed, need, kel load on ära võetud ja kes on parajasti juua täis.""Mõis: Ühistransporti on vaja joodikutele" Delfi, 10. august 2006

Tööjõupuuduse lahenduseks on Mõis soovitanud tuua sisse võõrtööjõudu Venemaalt"Jüri Mõis soovitab slaavi võõrtööjõudu" Delfi, 13.05.2008 ja Hiinast"Mõis: iibe suurendamiseks tuleb Eestisse meelitada välismaalasi" ERR, 08.06.2012.

Ta on korduvalt esinenud ka antiintellektuaalsete sõnavõttudega, näiteks: "Kaasaja progressiivses kodus enam raamatuid ei ole. Raamatud on igand, nende populaarsustrend ei liigu mitte ülespoole.""Jüri Mõis ei salli ilukirjandust" Kroonika, 18.04.2004, "Tuleb vähem raha kulutada mitteratsionaalsetele inimestele. Need on näiteks raha nõudvad kunstnikud, avalik sektor ja põllumehed, kes tuleb hoida madalal, et nad ei saaks oma ideid propageerida."Äripäev 2004, Anne Oja, Silva Männik "Oodatud jõukus tuleb 18 aastaga" Äripäev, 10.06.2004. "Ärilausena" esile tõstetud 11.06.2004 Äripäevas. ja "Mina ei tea ühtegi moodsat elutuba, kus oleks enam raamaturiiul."Marilin Vikat "Jüri Mõis ei taha elutuppa raamaturiiulit" Kroonika, 9. veebruar 2010

Samuti on Mõis soovitanud meestel vananedes naine noorema vastu vahetada ning propageerinud polügaamiat: "See pole mingi legend, isegi mu perearst ütles seda, et mees vajab mitut naist, siis poleks mingeid Viagrasid vaja."

Isiklikku
Jüri Mõis on elanud Tallinnas Tiskres Roostiku tänavalLinnapea ei suutnud Tiskre peolisi politsei eest kaitsta ja ehitanud maja Kakumäele Merirahu elamurajooniPaavo Kangur "Jüri Mõis ehitab 20miljonilist funklossi" Kroonika, 17. juuni 2008"Jüri Mõis kolib Tiskrest Merirahusse" Eesti Ekspress.

Ta on olnud abielus Tiina Mõisaga, neil on täiskasvanud tütred Martina ja Kristina. 

1999. aastal abiellus ta Kerttu OlmannigaJüri Mõis ja Kerttu Olmann peavad pulmi. ohtuleht.ee, 24.09.1999., neil on kolm poega.

Muud
Orelipoiss on kirjutanud temast loo "Filosoof Jüri".

Tunnustus
 1999 – Pressisõber
 2013 – Tallinna teenetemärk

 Viited 

 Välislingid 

 Jüri Mõis Tallinna kodulehel
 "Gospodin Juri Mõis" Eesti Ekspress, 16. mai 2002
 "Jüri Mõis ei salli ilukirjandust" Kroonika, 18. aprill 2004
 "Jüri Mõis nimetas jutte majanduskriisist lolluseks" Postimees, 23. märts 2007
 "Jüri Mõis soovitab slaavi võõrtööjõudu" Delfi, 13. mai 2008
 "Jüri Mõis: majanduses pole mingit kriisi" Eesti Päevaleht, 26. juuli 2008
 "Näen Eestis ruumi erakonnale, kes korrastaks suhted Venemaaga" SL Õhtuleht
 Rainer Kerge. "Jüri Mõis: euro tulekuga probleemid alles algavad!" Õhtuleht, 22. mai 2010 (intervjuu) 

Kategooria:Eesti ettevõtjad
Kategooria:Eesti siseministrid
Kategooria:Tallinna linnapead
Kategooria:IX Riigikogu liikmed
Kategooria:Sündinud 1956